ನಿಮ್ಮ ಅಂದ ಹೆಚ್ಚಿಸುತ್ತದೆ ಈ ಹಣ್ಣು ಲೈಫ್ಸ್ಟೈಲ್ಡೆಸ್ಕ್: ಆರೋಗ್ಯರ ಚರ್ಮ ವ್ಯಕ್ತಿತ್ವವನ್ನ ರೂಪಿಸುತ್ತದೆ ಅಂತಾರೆ. ಅಸಲಿಗೆ ಇದು ಕೇವಲ ವ್ಯಕ್ತಿತ್ವ ಮಾತ್ರವಲ್ಲ ಮಾನಸಿಕವಾಗಿ ನಿವೇಷ್ಟು ಆರೋಗ್ಯವಾಗಿದ್ದೀರಿ ಎನ್ನುವುದನ್ನು ಪ್ರತಿಬಿಂಬಿಸುತ್ತದೆ. ಹೇಳ್ಬೇಕು ಅಂದ್ರೆ, ಆಂತರಿಕ ಪೋಷಣೆ ಸಮತೋಲನಗೊಳ್ಳುವವರೆಗೂ ಯಾವುದೇ ಸೌಂದರ್ಯ ಸೂತ್ರಗಳು ಫಲಿಸೋದಿಲ್ಲ. ಅಂದ್ಹಾಗೇ, ನಾವು ಈ ಲೇಖನದಲ್ಲಿ ಆಂತರಿಕ ಪೋಷಣೆಯನ್ನ ಹೆಚ್ಚಿಸುವಂತ ಅದ್ಭುತ ಆಹಾರವೊಂದರ ಬಗ್ಗೆ ತಿಳಿಸಿಕೊಡ್ತಿವಿ. ಅವಕಾಡೋ.. ಈ ಹಣ್ಣಿನ ಮೂಲ ದೇಶ ಶ್ರೀಲಂಕಾ. ಬಟರ್ ಫ್ರೂಟ್, ಬೆಣ್ಣೆ ಹಣ್ಣು ಅಂತೇಲ್ಲಾ ಕರೆಸಿಕೊಳ್ಳುವ ಅವಕಾಡೋ ಆರೋಗ್ಯದ ಕಣಜವೇ ಸರಿ. ಇನ್ನು ಸೌಂದರ್ಯದ ಪ್ರತೀಕವಾದ ಈ ಹಣ್ಣಿನಲ್ಲಿ ಪ್ರತಿಶತ 17ರಷ್ಟು ವಿಟಮಿನ್ ಸಿ, 10ರಷ್ಟು ಮಿಟಮಿನ್ ಎ, ಪ್ರತಿಶತ 26ರಷ್ಟು ಮಿಟಮಿನ್ ಕೆ, 20ರಷ್ಟು ಪೋಲೆಟ್ ಇದ್ರೆ, ಪೊಟ್ಯಾಸಿಮ್ 14ರಷ್ಟಿದೆ. ಸಾಮಾನ್ಯ ವಿಟಮಿನ್ ಎ ದೇಹದಲ್ಲಿನ ರೋಗನಿರೋಧಕ ಶಕ್ತಿಯನ್ನ ಹೆಚ್ಚಿಸುತ್ತದೆ. ಅವಕಾಡೋ ಹಣ್ಣು ಉತ್ತಮ ದೃಷ್ಟಿ, ಉತ್ಕರ್ಷಣ ನಿರೋಧಕ ಗುಣಗಳನ್ನ ಹೊಂದಿದೆ. ಇನ್ನು ಬಟರ್ ಫ್ರೋಟ್ನ ನಿಯಮಿತ ಸೇವನೆಯಿಂದ ಚರ್ಮ ಅಂದವಾಗಿ ಪರಿವರ್ತನೆ ಆಗುತ್ತೆ. ಅಧ್ಯಯನವೊಂದರ ಪ್ರಕಾರ, ತಾಜಾ ಬೆಣ್ಣೆ ಹಣ್ಣೊಂದರ ಜೊತೆಗೆ ಟೊಮಟೊ ಸಾಸ್ ಇಲ್ಲವೇ ಕಚ್ಚಾ ಕ್ಯಾರೆಟ್ನೊಂದಿಗೆ ಸೇರಿಸಿದ್ರೆ, ನಿಷ್ಕ್ರಿಯ ವಿಟಮಿನ್ ಎ ರೂಪ, ಸಕ್ರಿಯ ವಿಟಮಿನ್ ಎ ರೂಪವಾಗಿ ಪರಿವರ್ತಿತವಾಗುತ್ತದೆ ಅಂತಾ ಹೇಳಿದೆ.ಈ ಅವಕಾಡೋ ಅನ್ನೋ ಅದ್ಭುತ ಶಕ್ತಿಯನ್ನ ಕಾಂತಿಯುತ ಚರ್ಮದ ರುವಾರಿ ಅಂತಾನೇ ಹೇಳ್ಬೋದು. ಇನ್ನು ಇದ್ರಲ್ಲಿರುವ ವಿಟಮಿನ್ ಬಿ ಮತ್ತು ಮಿಟಮಿನ್ ಇ ತಲೆ ಕೂದಲನ್ನ ಬಲ ಪಡಿಸುತ್ತೆ. ಡ್ಯಾಂಡ್ರಫ್ ಕಡಿಮೆ ಮಾಡಿ ಒಣ ಕೂದಲು ಸಮಸ್ಯೆ ನಿವಾರಿಸುತ್ತೆ. ಬಟರ್ ಫ್ರೋಟ್, ದೃಷ್ಟಿ ಸಮಸ್ಯೆಯನ್ನ ಹೋಗಲಾಡಿಸುತ್ತೆ. ಕಣ್ಣಿನ ಪೊರೆಯನ್ನ ಕಳೆದು ದೃಷ್ಟಿ ಸಮಸ್ಯೆಯನ್ನ ಬಗೆಹರಿಸುತ್ತೆ. ಅಲ್ಲದೇ ತೂಕ ಕಡಿಮೆ ಮಾಡುವುದ್ರ ಜೊತೆಗೆ ಮಧುಮೇಹ ತಡೆಗಟ್ಟುವ ಶಕ್ತಿಯೂ ಈ ಅಪರೂಪದ ಹಣ್ಣಿಗಿದೆ.